Killer Instinct

Killer Instinct on Raren kehittämä tappelupelisarja. Sarja alkoi vuonna 1994, kun Rare julkaisi Killer Instinct -pelin pelihalleissa ja Nintendon Super Nintendo Entertainment System -konsolilla. Peli aiheutti paljon ennakkokohua, mutta ei lopulta menestynyt suuremmin. Peliin tehtiin vuotta myöhemmin jatko-osa Killer Instinct 2, joka julkaistiin seuraavana vuonna nimellä Killer Instinct Gold Nintendo 64:lle. Ensimmäisestä Killer Instinct -pelistä julkaistiin myös vähemmän tunnettu Game Boy -versio.

Ensimmäinen peli oli Donkey Kong Countryn grafiikkateknologiaa hyödyntävä 2D-peli. Killer Instinct 2 oli puolestaan käytännössä kolmiulotteinen, mutta sen hahmot olivat edelleen 2D-spritejä.

 Erot pelien välillä 
Tulevaisuuden maailmaan sijouttuva synkkä peli pyörii mysteerisen Ultra Tech -yhtiön ympärillä. Alkuperäinen Killer Instinct lainasi paljon elementtejä yhdestä aikansa maineikkaammasta tappelupelisarjasta, Mortal Kombatista. Ensimmäinen peli toteutettiin huolella ja se kuulunee aikansa parhaimpiin tappelupeleihin. Sen sijaan Killer Instinct 2 kärsi lukuisista bugeista grafiikassa ja muuallakin.

Killer Instinct -pelien spritet tehtiin hyödyntämällä samaa tekniikkaa kuin Donkey Kong Countryssa. Hahmot 3D-mallinnettiin ja renderöitiin 2D-spriteiksi. Ensimmäisessä pelissä tämä antoi hahmoille syvyyttä, mutta Killer Instinct 2:ssa spritejen käyttö osoittautui huonoksi ideaksi.

Ensimmäisessä Killer Instinct -pelissä hahmojen veri vaihteli sen mukaan millainen hahmo oli kyseessä. Killer Instinct 2:ssa tämä idea ilmeisesti hukattiin, sillä pelissä kaikki hahmot vuotavat samalla tavalla, jopa Spinal, joka on luuranko.

Midway Games julkaisi Killer Instinct -pelien hallipeliversiot, mikä oli merkittävää koska Midway julkaisi myös kilpailevaa Mortal Kombat -sarjaa samanaikaisesti. Arcade-peli mainosti omalta osaltaan Nintendon Ultra 64 -laitealustaa, ja Nintendo antoi ymmärtää että Ultra 64 oli käytännössä sama laite kuin myöhemmin julkaistava Nintendo 64 -kotikonsoli. Killer Instinct -pelissä oli kuitenkin huomattaviakin teknisiä eroja N64:ään, esimerkiksi pelidata oli tallennettu kiintolevylle ROM-moduulien sijaan.

Luettelo Killer Instinct -hahmoista

Seuraavissa kuvaelmissa on otettu huomioon vain hahmojen taustakertomukset. Ainoa poikkeus on Orchid. Killer Instinct 2:ssa Orchidin ja Combon taustakertomukset ovat ristiriidassa keskenään. Oletettavasti Orchidin loppukertomus on oikea, koska Rare on päättänyt, että Orchid voitti Eyedolin ensimmäisessä pelissä. Tämä tarkoittaa käytännössä, että Orchidin taustatarina Killer Instinct 2':ssa on todennäköisesti virheellinen.

Molemmat pelit
Seuraavat hahmot ovat esiintyneet molemmissa peleissä.
 Jago on tiibetiläinen munkki joka tiikerihengen ohjeistuksella lähti päihittämään KI-turnajaisten piilottamaa pahuutta (tarkkaa selitystä siihen mikä tämä on ei ole koskaan annettu, mutta oletettavasti kyseessä oli Eyedol) saavuttaakseen henkisen täydellisyyden. Jagon epäonnistuttua hän palasi pettyneenä kotiinsa ja sai kauhukseen huomata että tiikerihenki olikin Gargos joka oli Jagon toimien ansiosta onnistunut pakenemaan tyhjiöstä. Nyt Jago janoa kostoa. Jagon ase on katana.
 B. Orchid on vihollisilleen tuntematon taistelija. Todellisuudessa hän on FBI:n salainen agentti joka lähettettiin soluttautumaan KI-turnajaisiin selvittääkseen siihen liittyvät kummalliset katoamiset sekä Ultra Techin mahdollinen osallisuus. Orchid voitti Eyedolin, jonka jälkeen hän palasi päämajaansa kertomaan löydöistään. Ennen kuin FBI ehti toimia, Combon toimet johtivat aikarepeämän syntyyn. Nyt Orchidin on pelastettava maailma jälleen kerran, nyt Gargoksen kynsistä.
 T. J. Combo oli nyrkkeilyn raskaansarjan mestari, jonka titteli vietiin, kun paljastui, että Combo oli käyttänyt otteluissaan Ultra Tech:in asentamia kyberneettisiä vahvistimia. Ultra Tech lupasi puhdistaa hänen maineensa, mikäli hän olisi menestyvä KI-turnajaisissa. Combo ei voinut kuitenkaan sietää Ultra Techin kamalia tekoja ja niinpä aloitti yhden miehen sodan Ultra Techiä vastaan. Lopulta hän pääsi Ultra Techin salaisimpaan osastoon ja vahingossa aiheutti raivotessaan aikarepeämän, joka sinkosi hänet 500 vuotta ajassa taaksepäin.
 Glacius on sotilas toiselta planeetalta. Tehtyään pakkolaskun maahan Ultra Tech otti hänet vangikseen ja yritti pakottaa hänet kokeisiinsa. Kun Glacius ei suostunut antautumaan, hänet pantiin taistelemaan Cinderiä vastaan, ja palkkio oli hänen vapautensa. Glacius tappoi Cinderin ja Ultra Tech (yllättävää kyllä) piti lupauksestaan kiinni. Mutta juuri kun Glacius valmistautui lähtemään, hänelle paljastui, että Ultra Tech oli vanginnut hänen rotunsa jäseniä, jotka olivat lähteneet etsimään häntä. Glacius voi muokata kehoaan tahtonsa mukaan ja muun muassa luoda teräaseita omista käsistään.
 Tohtori Von Sabrewulf oli Ultra Techin työntekijä, joka kärsii geneettisestä häiriöstä, joka on saanut hänet muuttumaan ihmissutta muistuttavaksi olennoksi. Hänen ongelmansa luvattiin korjata, mikäli Sabrewulf selviäisi KI-turnajaisissa. Valitettavasti Sabrewulf huomasi, että voittaakseen hänen olisi luovuttava ihmisyydestään ja hävisi nöyryyttävästi, jonka jälkeen Ultra Techin tiedemiehet ajoivat hänet hulluksi kokeillaan.
 Spinal oli pelätty japanilainen sotaherra. Hänet (tai tarkemmin hänen luunsa) herätettiin vahingossa henkiin epäonnistuneen regenerointikokeen tuloksena. Uudelleensyntynyt Spinal ei tahtonut tai tarvinnut mitään, vaan oli puhdasverinen tappaja. Spinalin tuhouduttua KI-turnajaisissa Gargos käytti aikarepeämää hyväkseen herättääkseen henkiin nuoremman Spinalin. Tämä Spinal puolestaan on alkanut juonia isäntäänsä vastaan.
 Fulgore oli Ultra Techin kunnianhimoinen kyborgisotilaan prototyyppi joka oli tarkoitus testata turnauksessa ennen kuin sen massatuotanto voitiin aloittaa. Jago kuitenkin tuhosi alkuperäisen Fulgoren, joka jätti Ultra Techin hankalaan asemaan. Aikarepeämän myötä uusi Fulgore on lähetetty tulevaisuudesta mielessään vain yksi käsky: ”Tapa Jago”.

Vain Killer Instinct
Seuraavia hahmoja ei nähty Killer Instinct 2:ssa
 Päällikkö Thunder on intiaanipäällikkö joka osallistui KI-turnajaisiin selvittääkseen totuuden kahden hänen heimonsa jäsenten katoamisesta viime turnajaisissa. Thunder ei koskaan saanut selville totuutta sillä hän menehtyi ensimmäisessä turnajaisissa (luultavasti Riptorin käden kautta).
 Cinder oli kuolleeksi epäilty rikollinen joka olikin salaa tuotu Ultra Techin tiloihin. Monimutkaisten solumanipulaatikokeiden tuloksena Cinder muuttui (kirjaimellisesti) tuliseksi taistelijaksi. Cinder ei ollut kohteluunsa tyytyväinen, joten hänelle annettiin mahdollisuus ansaita vapautensa voittamalla Glacius. Valitettavasti Glacius tappoi Cinderin vastaavista syistä.
 Riptor oli Ultra Techin geenikokeiden tulos jossa ihmisen ja dinosauruksen (Velociraptor) DNA:ta yhdistettiin luomaan tappava otus. Riptor päihitettiin kuitenkin turnajaisissa (todennäköisesti Combon käden kautta).
 Eyedol demonisotilas joka käytti Ultra Techin turnajaisia tapana pyyhkiä tieltään kaikki hänen vastustajansa. Eyedol oli noin kaksimetrinen, vihreä, kaksipäinen hirviö, joka käytti aseenaan nuijaa. Hänet voitti Orchid.

Esitetty Killer Instinct 2:ssa
 Maya on Amatsonian kansan kuningatar ja yksi taistelijoista, jotka alun perin vangitsivat Gargoksen. Nyt hänen on todistettava ansaitseensa paikkansa voittamalla Gargos jälleen kerran. Maya käyttää aseenaan kaarevia tikareita.
 Tusk on mystisiä voimia omaava barbaari ja kehän kuningas. Hän etsii aina uusia haastajia ja Gargos vaikuttaa hänestä sopivimmalta mahdolliselta. Tuskin ase on miekka.
 Kim Wu on yhden Gargoksen päihittäneen soturin jälkeläinen. 17-vuotias Kim on kansansa suojelija. Nyt Gargoksen palattua hänen on osoitettava pätevyytensä. Kimin aseet ovat nunchakut.
 Gargos on demoni, jonka joukko taistelijoita voitti kauan sitten ja syöksi hengelliseen tyhjiöön. Naamioitumalla tiikerihengeksi Gargos onnistui huijaamaan Jagoa ja hyödynsi tämän hänen nimeensä tehtyjä voittoja tapana paeta tyhjiöstä. Gargos on nyt palannut.

 Aiheesta muualla 
 Pelisarja MobyGamesissä 

Luokka:Videopelisarjat